1. ΝΟΜΟΘΕΤ. ΔΙΑΤΑΓΜΑ υπ’ αριθ. 2098 της 12 Αυγ. 1942/3 Φεβρ. 1943 (ΦΕΚ Α΄ 25) Περί σωματικής αγωγής του Εθνικού Μετσοβίου Πολυτεχνείου (Ε.Μ.Π.). Εκυρώθη εξ υπ’ αρχής και διετηρήθη εν ισχΰι δια της υπ’ αριθ. 295/1946 (ΦΕΚ Α΄ 185) Πράξ. Υπουργ. Συμβουλίου. Άρθρ.1.-Ιδρύεται παρά τη Εθνικώ Μετσοβίω Πολυτεχνείω Τμήμα Σωματικής Αγωγής σκοπόν έχον την βελτίωσιν της υγείας και την ανάπτυξιν των σωματικών και ψυχικών δυνάμεων και δεξιοτήτων των σπουδαστών αυτού, καθώς επίσης και των εις τα προσηρτημένα παρ’ αυτώ σχολεία Εργοδηγών (Σ.Ε.Ρ.) φοιτώντων μαθητών, δια της χρησιμοποιήσεως επιστημονικώς ενδεδειγμένων σωματικών ασκήσεων αγωνισμάτων, παιδιών κλπ. Άρθρ.2.-1.Την όλην εποπτείαν της σωματικής αγωγής του Ε.Μ.Π. ασκεί τριμελές Συμβούλιον Σωματικής Αγωγής αποτελούμενον εκ δύο καθηγητών του Ε.Μ.Π. οριζομένων υπό του Υπουργού Θρησκευμάτων και Εθνικής Παιδείας μετά γνώμην της Συγκλήτου και του Διευθυντού της Σωματικής Αγωγής του Υπουργείου Θρησκευμάτων και Εθνικής Παιδείας, όστις υποχρεούται επί πλέον να εποπτεύη επιστημονικώς και τεχνικώς το προσωπικόν του Τ.Σ.Α του Ε.Μ.Π. και να υποβάλη εκάστοτε σχετικάς εκθέσεις προς το Συμβούλιον Σωματικής Αγωγής του Τ.Σ.Α. του Ε.Μ.Π. Άρθρ.3.-1.Ως χώροι δια την επίδοσιν των σπουδαστών του Ε.Μ.Π. και των μαθητών των Σ.Ε.Ρ. εις τας σωματικάς ασκήσεις χρησιμοποιούνται α)το ιδρυθησόμενον Γυμναστήριον του Ε.Μ.Π. και β)δωρεάν μεν πάντα τα Δημόσια Γυμναστήρια επί καταβολή δε σχετικής αποζημιώσεως εκ του Ταμείου του Ε.Μ.Π. και αι εγκαταστάσεις των Αγωνιστικών κλπ. Οργανώσεων, ασκούντος του Υπουργείου Θρησκευμάτων και Εθνικής Παιδείας υποχρεωτικήν διαιτησίαν εν περιπτώσει διαφωνίας ως προς την καταβλητέαν αποζημίωσιν. 2.Προς εφοδιασμόν του Τ.Σ.Α. του Ε.Μ.Π. δια των απαραιτήτων γυμναστικών και αγωνιστικών οργάνων και προς συντήρησιν αυτών, καθώς και δι’ έξοδα οργανώσεως αγώνων αναγράφεται κατ’ έτος εν τω Προϋπολογισμώ του Ταμείου του Ε.Μ.Π., ειδική πίστωσις τη αιτήσει του Συμβουλίου Σωματικής Αγωγής του Τ.Σ.Α. του Ε.Μ.Π. Άρθρ.4.-1.Το προσωπικόν του Τ.Σ.Α. του Ε.Μ.Π. αποτελείται α)εκ του προϊσταμένου του Τμήματος επί βαθμώ και μισθώ Τμηματάρχου α΄ τάξεως ή διευθυντού β΄ τάξεως, β)εξ ενός καθηγητού της σωματικής αγωγής δια τους σπουδαστάς του Ε.Μ.Π. επί βαθμώ και μισθώ εισηγητού ή τμηματάρχου β΄ ή α΄ τάξεως και γ)εξ ενός καθηγητού της σωματικής αγωγής δια τους μαθητάς των Σ.Ε.Ρ. επί βαθμώ και μισθώ γραμματέως α΄ τάξεως ή εισηγητού ή τμηματάρχου β΄ ή α΄ τάξεως. Εκ των ανωτέρω εκρίθησαν διατηρητέαι αι δύο θέσεις καθηγητών σωματικής αγωγής δια της υπ’ αριθ. 355/1945 (ΦΕΚ Α΄ 187) πράξ. Υπ. Συμβ.  2.Εις τας θέσεις του προσωπικού του Τ.Σ.Α. του Ε.Μ.Π. τοποθετούνται επί τω βαθμώ και μισθώ ον κέκτηνται λειτουργοί της σωματικής αγωγής εκ των ευδοκίμως υπηρετούντων εις δημοσίας υπηρεσίας της δικαιοδοσίας του Υπουργείου Θρησκευμάτων και Εθνικής Παιδείας, προαγόμενοι μετά την συμπλήρωσιν πενταετούς ευδοκίμου υπηρεσίας εν εκάστω βαθμώ μέχρι των βαθμών των προβλεπομένων δια της προηγουμένης παραγράφου του παρόντος άρθρου. 3.Αι θέσεις του προσωπικού του Τ.Σ.Α. του Ε.Μ.Π. βαρούνουν τον Κρατικόν Προϋπολογισμόν. Άρθρ.5.-1.Το προσωπικόν του Τ.Σ.Α. του Ε.Μ.Π. διορίζεται, προάγεται, μετατίθεται και απολύεται δαι Δ/τος του Υπουργού Θρησκευμάτων και Εθνικής Παιδείας, μετά γνώμην του Συμβουλίου Σωματικής Αγωγής του Τ.Σ.Α. του Ε.Μ.Π. 2.Όριον ηλικίας καθ’ ο αποχωρεί υποχρεωτικώς της υπηρεσίας το προσωπικόν του Τ.Σ.Α. του Ε.Μ.Π. είναι το εκάστοτε ισχύον και δια τους λοιπούς λειτουργούς της σωματικής αγωγής της δικαιοδοσίας του Υπουργείου Θρησκευμάτων και Εθνικής Παιδείας. 3.Το προσωπικόν του Τ.Σ.Α. του Ε.Μ.Π. είναι τακτικοί δημόσιοι υπάλληλοι υπαγόμενοι εις  απάσας τας περί δημοσίων υπαλλήλων κειμένας νομοθετικάς        διατάξεις         καθώς         επίσης  και εις τας διατάξεις του Οργανισμού του Ε.Μ.Π. Σελ. 355 Σωματική Αγωγή Εθνικού Μετσόβιου Πολυτεχνείου 31.Γ.θ.1 Άρθρ.6.-1.Η επίδοσις των σπουδαστών του Ε.Μ.Π. και των μαθητών του Σ.Ε.Ρ. εις τας υπό του Εσωτερικού Κανονισμού του Τ.Σ.Α. του Ε.Μ.Π. καθοριζομένας ασκήσεις είναι υποχρεωτική, απαλλασσομένων μόνον των πασχόντων εκ παθήσεων δυναμένων να επιταθώσι δια των σωματικών ασκήσεων. 2.Οι έχοντες λόγους απαλλαγής εκ των σωματικών ασκήσεων παραπέμπονται υπό του Προϊσταμένου του Τ.Σ.Α. του Ε.Μ.Π. προς τον ιατρόν του Ε.Μ.Π. προς εξέτασιν, επί τη βάσει δε της σχετικής γνωματεύσεως εκδίδεται υπό του Προϊσταμένου του Τ.Σ.Α. του Ε.Μ.Π. ενδεικτικόν απαλλαγής λόγω παθήσεως. 3.Ουδείς σπουδαστής ή μαθητής γίνεται δεκτός εις τμηματικάς ή πτυχιακάς εξετάσεις, εάν μη προσαγάγη ενδεικτικόν υπογεγραμμένον υπό του Προϊσταμένου του Τ.Σ.Α. του Ε.Μ.Π. περί συμπληρώσεως των εν των Εσωτερικώ Κανονισμώ του Τ.Σ.Α. του Ε.Μ.Π. διαγραφομένων ασκήσεων ή τοιούτον περί απαλλαγής εκ των σωματικών ασκήσεων λόγω παθήσεως. 4.Τα του Εσωτερικού Κανονισμού του Τ.Σ.Α. του Ε.Μ.Π. καθορισθήσονται δια Δ/τος του Υπουργού Θρησκευμάτων και Εθνικής Παιδείας μετά γνώμην του Συμβουλίου Σωματικής Αγωγής του Τ.Σ.Α. του Ε.Μ.Π. Άρθρ.7.-(Μεταβατικαί διατάξεις). Άρθρ.8.-Αι λεπτομέρειαι της εφαρμογής του παρόντος Ν.Δ/τος κανονισθήσονται δια Δ/των του Υπουργού Θρησκευμάτων και Εθνικής Παιδείας, καταργουμένης ταυτοχρόνως και πάσης ετέρας διατάξεως αντικειμένης προς αυτό, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Σελ. 356 31.Γ.θ.1 Σωματική Αγωγή Εθνικού Μετσόβιου Πολυτεχνείου

[Source: greek_legal_code_raptarchis | Tokens: 4835]